**2021 m. SEIMAS PASKELBĖ:**

Seimo nutarimą [Nr. XIII-2471 „Dėl 2021 metų paskelbimo Lietuvos totorių istorijos ir kultūros metais“;](https://www.e-tar.lt/portal/lt/legalAct/6e4f5380ef5211e99681cd81dcdca52c)

**Seimo nutarimą** [**Nr. XIII-2472 „Dėl 2021 metų paskelbimo Archyvų metais“;**](https://www.e-tar.lt/portal/lt/legalAct/0ecde790ef5311e99681cd81dcdca52c)

*atsižvelgdamas* į tai, kad 2021 m. sukanka 100 metų nuo pirmojo valstybės archyvo įkūrimo Lietuvos Respublikoje;

*įvertindamas* tai, kad Lietuvos atminties institucijų vaidmuo saugant ir įprasminant tautos istorinę ir kultūrinę atmintį, skatinant Lietuvos Respublikos piliečių sąmoningą kultūrinės tapatybės kūrimą, ugdant pagarbą valstybei, jos istorijai, nacionalinei kultūrai yra ypač svarbus;

*siekdamas* pažymėti Lietuvos archyvų 100 metų jubiliejų,skatinti visuomenę domėtis valstybės praeitimi ir istorija, skelbia archyvų metais.

**Seimo nutarimą** [**Nr. XIII-2594 „Dėl 2021 metų paskelbimo Marijos Gimbutienės metais“.**](https://www.e-tar.lt/portal/lt/legalAct/a42642f0176811ea9d279ea27696ab7b)

*atsižvelgdamas* į tai, kad 2021 m. sausio 23 d. sukanka 100 metų, kai gimė Marija Gimbutienė, lietuvių archeologė, antropologė, baltų ir indoeuropiečių kultūros tyrinėtoja, archeomitologijos pradininkė, mokslininkė, padėjusi pagrindus naujajai Senosios Europos istorijos koncepcijai;

*įvertindamas* išskirtinę Marijos Gimbutienės asmenybės ir darbų įtaką Lietuvos archeologijai, antropologijai, archeomitologijai – naujai mokslo šakai, sujungusiai archeologiją, lingvistiką, etnologiją ir religijotyrą;

*siekdamas* pagerbti šią Lietuvai ir jos žmonėms svarbią istorinę asmenybę,seimas paskelbė Marijos Gimbutienės metais.

**2021-ieji taip pat skelbiami J.K. Chodkevičiaus metais**

**2021-ieji paskelbti skulptoriaus J. Zikaro metais.** Seimas, atsižvelgdamas į tai, kad 2021 m. lapkričio 18 d. sukanka 140 metų, kai gimė Lietuvai ypač nusipelniusi asmenybė – vienas pirmųjų profesionalių Lietuvos skulptorių prof. Juozas Zikaras, paskelbė 2021-uosius Juozo Zikaro metais.  
Kitais metais taip pat sukanka 100 metų, kai sukurtas vienas iškiliausių Lietuvos nepriklausomybės simbolių-Juozo Zikaro skulptūra „Laisvė“  
Priimtu dokumentu įvertinami išskirtiniai Juozo Zikaro darbai: nepriklausomos Lietuvos tapatybės ženklais tapę meno kūriniai – paminklinės dekoratyvinės skulptūros „Laisvė“ ir „Knygnešys“, daugelio žymių valstybės veikėjų portretiniai biustai ir bareljefai (Jono Basanavičiaus, Simono Daukanto, Vinco Kudirkos, Antano Smetonos, Jono Šliūpo; paminklo „Žuvusiems už Lietuvos laisvę“ bareljefas), 1928 m. Lietuvos nepriklausomybės, Vytauto Didžiojo, Juozo Tumo-Vaižganto medaliai, visų 1918–1940 m. nominalų lietuviškų pinigų – litų monetų – modeliai. Taip pat pabrėžiama Juozo Zikaro kūrybos, kurios pagrindinės temos – lietuvių tautos laisvės idealai, reikšmė visuomenės istorinei atminčiai ir tapatybei.

**Seimas 2021-uosius paskelbė Juozo Lukšos-Daumanto metais.**

**Seimas paskelbė 2021-uosius kardinolo Vincento Sladkevičiaus metais**

**2021-aisiais bus paminėtas poeto V. Mačernio 100 metų gimimo jubiliejus**

2021 metus mokslininko, švietėjo J.A.Pabrėžos metais. 2021 m. bus minimos mokslininko, botaniko, pedagogo, lietuvių kultūrinio sąjūdžio dalyvio, žemaičių raštijos veikėjo ir mokslo terminų kūrėjo, bibliofilo, kunigo pranciškono J. A. Pabrėžos gimimo 250 metų metinės.  
  
„Jis paliko ryškų pėdsaką Lietuvos moksle – išleido pirmąjį lietuvišką geografijos vadovėlį, sukūrė ir pagrindė botanikos mokslo terminiją, sukūrė žemaičių kalbos gramatiką ir rašto sistemą, normino žemaičių tarmes ir kūrė bendrinę rašomąją žemaičių kalbą, išleido dvasinės literatūros ir pamokslų rinkinius, parašė medicinos veikalų“, – sakoma nutarime.